Salvatore Sirigu viċin li jingħaqad ma' Genoa Salvatore Sirigu jinsab f'negozjati ma' Genoa, hekk kif id-direttur tal-Grifone Vincenzo Marroccu kkonferma li l-goalkeeper ta' Torino jkun 'akkwist importnati għalihom.' Huwa għamel dehra qasira bħala sostitut fil-konfront kontra Wales waqt l-Euro 2020 u bosta sħabu faħħru l-influwenza tiegħu fid-dressing room. Madankollu, Torino diġà għamluha ċara li Sirigu m'għadux meħtieġ hekk kif jidher li Vanja Milinkovic-Savic se jkun utilizzat bħala l-goalkeeper titolari tal-Granata. Huwa probabbli li saħansitra jtemmu l-kuntratt tiegħu b'kunsens reċiproku, u jippermettu lill-player ta' 34 sena jiċċaqlaq bħala free agent. Genoa tidher li hija l-iktar destinazzjoni probabbli għal Sirigu, hekk kif irritornaw lil Mattia Perin lil Juventus wara l-perjodu ta' self tiegħu. In-negozjati bejn iż-żewġ naħat sejrin tajjeb u ftehim mistenni li jiġi konkluż il-ġimgħa d-dieħla biex iġib lill-ex goalkeeper ta' Cagliari u PSG, Sirigu, fi Stadio Luigi Ferraris.